طالبانو د کندوز د امنیې قوماندانۍ مرستیال تښتولی 
په کندز کې امنیتي چارواکي وايي طالبانو د امنیې قومندانۍ مرستیال ته کمین نیولی او ساتونکی یې هم وژلی دی.
د کندوز پولیس وايې چې طالبانو د شنبې ورځ د دغه ولایت د امنیې قوماندانۍ اداري مرستیال، وحیدالله، نیولی دی. طالبانو هغه د تخار او کندوز پر لویه لار له ګاډي ښکتیه کړی او له ځان سره یې بیولی دی. د پولیسو د سپین زر زون قوماندان، شیرعزیز کاموال، وايي چې د امنیې قوماندانۍ وحیدالله د تخار ولایت اوسیدونکی دی او کندز ته خپلې دندې روان و، چې طالبانو نیولی دی. ښاغلي کاموال وویل " طالبانو، هغه ته د تخار او کندوز پر لویه لار د خواجه پستې په سیمه کې کمین نیولی، ساتونکی یې وژلی دی او هغه یې له ځان سره بیولی دی". طالبانو وار له وار د دغه کس د نیولو مسولیت اخیستی دی او رسنیو ته یې ویلي چې، د هغه ګاډي یې هم وران ویجاړ کړی دی. تراوسه معلومه نه ده، چې وحیدالله په کوم لوري بیول شوی دي، مګر امنیتي چارواکي وايي د هغه څرک به ولګوي. کندز او تخار د افغانستان په شمال- ختیځ کې نسبتآ نا ارامه ولایتونه ګڼل کیږي، چې طالبانو د څو ورځو لپاره د کندز ښار هم نیولی و. جعفر هاند په ۲۰۱۷ کې په واشنګټن ډي سي کې په امریکايي پوهنتون کې په نړیوالو مطبوعاتو او اړیکو کې ماستري کړې ده. د ننګرهار په پوهنتون کې یې قضا لوستې ده. له ۲۰۰۷ نه تر ۲۰۱۴ کاله پورې د بي بي سي د نړیوالې او افغان څانګې خبریال او پروډیوسر و. د ۲۰۱۴ کال له پیل راهیسې په واشنګټن کې د امریکا غږ اشنا راډیو/تلویزون خبریال دی.